**פירוש שטיינזלץ – תלמוד תורה (קידושין כט ע"ב – ל ע"ב)**

לקוח מאתר ספריא - <https://www.sefaria.org.il/>

א על מה ששנינו **ללמדו תורה** שואלים: **מנלן**[מניין לנו] שחייב האב ללמד את בנו תורה?**דכתיב** [שנאמר]: **"ולמדתם אתם את בניכם"**([**דברים יא, יט**](https://www.sefaria.org.il/Deuteronomy.11.19)). **והיכא דלא אגמריה אבוה**[והיכן שלא לימד אותו אביו] **מיח?ייב איהו למיגמר נפשיה** [חייב הוא ללמד את עצמו] **דכתיב** [שנאמר]אם נקרא שלא בניקוד המקובל — **"ולמדתם".**

ועוד, **איהי מנלן דלא מיחייבא** [היא, האשה, האם, מניין שאינה מחוייבת] ללמד את בנה —**דכתיב** [שנאמר] הציווי **"ולימדתם"** כדרך שבכתוב, ואפשר לקחת גם **"ולמדתם"** לומר:**כל שמצווה ללמוד** — **מצווה ללמד, וכל שאינו מצווה ללמוד** בעצמו תורה — **אינו מצווה ללמד,** ואשה שאינה מצווה ללמוד, אינה מצווה גם ללמד.

ושואלים: **ואיהי מנלן דלא מיחייבה למילף נפשה** [והיא, האשה מניין לנו שאינה מחוייבת ללמדאת עצמה]? ומשיבים: **דכתיב** [שנאמר]**"ולימדתם"** ואפשר לקרוא גם **"ולמדתם",**לומר: **כל שאחרים מצווין ללמדו** — **מצווה ללמד את עצמו, וכל שאין אחרים מצווין ללמדו** — **אין מצווה ללמד את עצמו. ומנין שאין אחרים מצווין ללמדה** — ש**אמר קרא**[הכתוב]: **"ולמדתם אתם את בניכם"** ([**דברים יא, יט**](https://www.sefaria.org.il/Deuteronomy.11.19)), להדגיש: **את בניכם ולא** את **בנותיכם.**

**תנו רבנן** [שנו חכמים]: **הוא** האב צריך **ללמוד ובנו** צריך **ללמוד** ואין בידם כדי זה וזה — **הוא קודם לבנו. ר' יהודה אומר: אם בנו זריז**(מהיר הבנה) **וממולח** (חריף) **ותלמודו מתקיים בידו** (יש לו כושר זכרון) — **בנו קודמו.** וכך מסופר: **כי הא** [כמו מעשה זה] ש**רב יעקב בריה**[בנו] של **רב אחא בר יעקב שדריה אבוה לקמיה** [שלח אותו אביו לפני] **אביי** ללמוד. **כי אתא חזייה** [כאשר בא הבן לביתו ראה אותו] אביו ש**לא הוה מיחדדין שמעתיה** [היו שמועותיו מחודדות], שלא היה חריף ובקי מספיק. **אמר ליה**[לו]: **אנא עדיפא מינך** [אני עדיף ממך] ללכת ללמוד, משום כך **תוב את, דאיזיל אנא** [שב אתה ותטפל בצרכי הבית כדי שאלך אני ללמוד].

מסופר, **שמע אביי דקא הוה אתי** [שהיה רב אחא בר יעקב בא]. **הוה ההוא מזיק בי רבנן**[היה מזיק אחד, שד, בבית החכמים בית המדרש] של**אביי, דכי הוו עיילי בתרין אפילו ביממא הוו מיתזקי** [שכאשר היו נכנסים אליו בשניים בזוגות,אפילו ביום היו ניזקים]. מה עשה אביי — **אמר להו**[להם] לאנשי העיר: ש**לא ליתיב ליה אינש אושפיזא** [ייתן לו אדם, לרב אחא בר יעקב,אכסניה] מקום ללון בו כדי לאלצו ללון בבית המדרש, וכיון שרב אחא בר יעקב צדיק גדול**אפשר דמתרחיש ניסא** [שיתרחש נס] על ידו ויהרוג את המזיק.

כיון שלא מצא רב אחא בר יעקב מקום ללון **על, בת בההוא בי רבנן** [נכנס ולן באותו בית מדרש של החכמים]. **אידמי ליה כתנינא דשבעה רישוותיה** [נדמה לו המזיק כתנין בעל שבעה ראשים]. פתח רב אחא בר יעקב בתפילה, ועם **כל כריעה** ש**כרע** בתפילה **נתר חד רישיה** [נפל ראש אחד של המזיק] עד שמת. **אמר להו** [להם] רב אחא בר יעקב **למחר** לאנשים: **אי** [אם] **לא איתרחיש ניסא** [היה **מתרחש נס]** **סכינתין**[הייתם מסכנים אותי בכך].

ב **תנו רבנן** [שנו חכמים]: אם היה לפניו **ללמוד תורה ולישא אשה** מה יקדים — **ילמוד תורה ואחר כך ישא אשה. ואם אי אפשר לו בלא אשה** — **ישא אשה ואחר כך ילמוד תורה. אמר רב יהודה אמר שמואל: הלכה, נושא אשה ואחר כך ילמוד תורה** בכל מקרה.

**ר' יוחנן אמר:** כיצד יכול לעשות זאת? **ריחיים**של עול פרנסה תלויים **בצוארו ויעסוק בתורה?!**ומעירים: **ולא פליגי** [ואין הם חלוקים] הלכה למעשה: **הא** [זו, דברי שמואל] — **לן** [לנו, לבני בבל], **והא** [וזו, דברי ר' יוחנן] — **להו** [להם, לבני ארץ ישראל], שבארץ ישראל דחוקים בפרנסתם, ואם נושא אשה — הרי זה עול כבד שאינו מאפשר לו ללמוד.

אגב כך מספרים: **משתבח ליה** [היה משתבח בו]**רב חסדא לרב הונא ב**שבחיו של **רב המנונא,**ש**אדם גדול הוא. אמר ליה** [לו] רב הונא:**כשיבא לידך** (אליך) — **הביאהו לידי** (שלח אותו אלי). **כי אתא** [כאשר בא] רב המנונא לפני רב הונא **חזייה דלא פריס סודרא** [ראה אותו שאינו מכסה ראשו בסודר] כדרך תלמידי חכמים.**אמר ליה** [לו]: **מאי טעמא לא פריסת סודרא**[מה טעם אין אתה מכסה את ראשך בסודר]? **אמר ליה** [לו]: משום **דלא נסיבנא** [שאינני נשוי] ולא נהגו שרווקים יתכסו בסודר. **אהדרינהו לאפיה מיניה** [הפך רב הונא את פניו ממנו] בנזיפה. **אמר ליה** [לו]: **חזי דלא חזית להו לאפי** [ראה שאין אתה רואה את פני] **עד דנסבת** [שתתחתן].

ומעירים: **רב הונא** הולך בעניין זה **לטעמיה**[לטעמו, לשיטתו] ש**אמר: בן עשרים שנה ולא נשא אשה** — הריהו **כל ימיו בעבירה.** ותוהים:**בעבירה סלקא דעתך** [עולה על דעתך]?! וכי אדם כזה כל ימיו עובר עבירות? **אלא אימא** [אמור]שכוונתו היתה: **כל ימיו בהרהור עבירה** שכיון שלא נשא אשה בצעירותו מתרגל בהרהור עבירה, ואינו יוצא מזה כל ימיו.

**אמר רבא, וכן תנא דבי** [שנה החכם בביתמדרשו] של **ר' ישמעאל: עד** גיל **עשרים שנה יושב הקדוש ברוך הוא ומצפה לאדם מתי ישא אשה,** **כיון שהגיע** גיל **עשרים ולא נשא, אומר: תיפח עצמותיו,** כלומר, יקולל ואין צורך לדאוג לו עוד.

**אמר רב חסדא: האי דעדיפנא מחבראי** [זה שאני מעולה מחברי] הטעם **דנסיבנא בשיתסר**[שנשאתי אשה בגיל שש עשרה] **ואי הוה נסיבנא בארביסר** [ואם הייתי נושא בגיל ארבע עשרה]

ל׳ א

**הוה אמינא** [הייתי אומר] **לשטן: גירא** [חץ]**בעיניך** כלומר, לא הייתי מתיירא כלל מיצר הרע. **אמר ליה** [לו] **רבא לר' נתן בר אמי: אדידך** [עד שידך] **על צוארי דבריך** [של בנך],כלומר, כל עוד יש לך סמכות ושליטה עליו אתה צריך להשיא לו אשה. ומתי הוא זמן זה —**משיתסר** [משנת שש עשרה] **ועד עשרים ותרתי**[ושתים] **ואמרי לה** [ויש אומרים]: **מתמני סרי**[משמונה עשרה] שנה **עד עשרים וארבעה.**

ומעירים, שחילוקי דעות אלה הם **כתנאי**[כמחלוקת תנאים] באותו נושא, שבפירוש הפסוק**"חנך לנער על פי דרכו"** ([**משלי כב, ו**](https://www.sefaria.org.il/Proverbs.22.6)) נחלקו**ר' יהודה ור' נחמיה** אימתי הוא זמן זה; **חד**[אחד מהם] **אמר: משיתסר** [משנת שש עשרה]**ועד עשרים ותרתין** [ושתים], **וחד** [ואחד מהם]**אמר: מתמני סרי** [משמונה עשרה] **ועד עשרים וארבעה** והענין אחד הוא, שבעוד שיש לאב השפעה גדולה על בנו צריך לדאוג לו.

א כהמשך לחובת האב ללמד את בנו תורה שואלים: **עד היכן חייב אדם ללמד את בנו תורה? אמר רב יהודה אמר שמואל: כגון** אדם אחד שהיה בימיהם ושמו **זבולון בן דן, שלימדו אבי אביו מקרא ומשנה ותלמוד הלכות ואגדות. מיתיבי** [מקשים] על כך ממה ששנינו בברייתא: **למדו מקרא** — **אין מלמדו משנה, ואמר רבא** בפירוש ברייתא זו: **מקרא** — **זו תורה** ולא נביאים וכתובים. ואין עליו חובה ללמד את כל השאר וגם משנה!

ומשיבים, כך יש להבין את דברי שמואל:**כזבולון בן דן, ולא כזבולון בן דן** לכל דבר.**כזבולון בן דן** — **שלמדו אבי אביו, ולא כזבולון בן דן** ש**אילו התם** [שם] לימד אותו**מקרא משנה ותלמוד הלכות ואגדות, ואילו הכא** [כאן] הלכה למעשה לכל אדם — חובה ללמדו **מקרא לבד.**

ושואלים: **ואבי אביו מי מיחייב** [האם חייב] ללמד את בן בנו? **והתניא** [והרי שנינו בברייתא]: מה שנאמר **"ולמדתם אתם את בניכם"** ([**דברים יא, יט**](https://www.sefaria.org.il/Deuteronomy.11.19)) — הרי זה בא לומר: **ולא בני בניכם. ומה אני מקיים** את הכתוב **"והודעתם לבניך ולבני בניך"** (שם ד, ט) **לומר לך: שכל המלמד את בנו תורה** — **מעלה עליו הכתוב כאילו למדו לו ולבנו ולבן בנו, עד סוף כל הדורות!**

ומשיבים: **הוא** ש**אמר כי האי תנא** [כדעת תנא זה], **דתניא** [שכן שנינו בברייתא], נאמר:**"ולמדתם אתם את בניכם"** — **אין לי אלא בניכם, בני בניכם מנין** שחובה ללמדם? **תלמוד לומר: "והודעתם לבניך ולבני בניך". אם כן מה תלמוד לומר "בניכם"** שבא לצמצם — הרי זה בא לומר: **בניכם ולא בנותיכם.**

באותו ענין **אמר ר' יהושע בן לוי: כל המלמד את בן בנו תורה מעלה עליו הכתוב כאילו קבלה מהר סיני, שנאמר "והודעתם לבניך ולבני בניך" וסמיך ליה** [וסמוך לו] נאמר **"יום אשר עמדת לפני ה' אלקיך בחרב"** (שם י).

**ר' חייא בר אבא אשכחיה** [מצאו] **לר' יהושע בן לוי דשדי דיסנא ארישיה** [שהטיל, פרש כיסויזול על ראשו] **וקא ממטי ליה לינוקא לבי כנישתא** [והיה מביא את התינוק לבית הכנסת] ללמוד.**אמר ליה** [לו]: **מאי כולי האי** [מה כל זה] שאתה ממהר עד כדי כך, שאין לך זמן להתלבש כראוי?**אמר ליה** [לו]: **מי זוטר מאי דכתיב** [האם דברקטן ולא חשוב הוא מה שנאמר] **"והודעתם לבניך" וסמיך ליה** [וסמוך לו] מיד בהמשך הדברים **"יום אשר עמדת לפני ה' אלקיך בחרב"? מכאן ואילך,** לאחר ששמע דברים אלה, **ר' חייא בר אבא לא טעים אומצא** [היה טועם אומצה, בשר] **עד דמקרי לינוקא ומוספיה**[עד שהיה מקרא לתינוק ומוסיף לו] על מה שלמד אתמול. **רבה בר רב הונא לא טעים אומצא**[טועם בשר] **עד דמייתי לינוקא לבית מדרשא**[שהיה מביא את התינוק לבית המדרש].

ב **אמר רב ספרא משום** (בשם) **ר' יהושע בן חנניא: מאי דכתיב** [מהו שנאמר] **"ושננתם לבניך"** (שם ו, ז) בכפל הנו"ן, **אל תקרי** [תקרא,תבין] **"ושננתם"** במובן של הכפלה, פעם שניה, שחוזר ושונה, **אלא "ושלשתם"** ששונה וחוזר ושונה ונמצא שיש בלימוד שלשה חלקים.

ומכאן אמרו: **לעולם ישלש אדם שנותיו,**שיחלקם: **שליש במקרא, שליש במשנה שליש בתלמוד.** ושואלים: איך יכול אדם לחלק כך את שנותיו, שכן **מי** [האם] הוא **יודע כמה חיי** [משך החיים] שיידע מהו שליש חייו? ומשיבים: **לא צריכא** [נצרכה] דרשה זו אלא **ליומי** [לימים] שכך יחלק כל יום מימות חייו.

**לפיכך** כיון שהיו מקדישים זמן רב כל כך למקרא **נקראו** חכמים **ראשונים "סופרים"** — מפני **שהיו סופרים כל האותיות שבתורה, שהיו אומרים: וא"ו** של המלה **"גחון"** ([**ויקרא יא, מב**](https://www.sefaria.org.il/Leviticus.11.42)) — **חציין של אותיות של ספר תורה.**המילים **"דרש דרש"** (שם י, טז) — **חציין של תיבות** (המלים) שבספר התורה, הפסוק המתחיל במלה **"והתגלח"** (שם יג, לג) הוא חציים **של**ה**פסוקים.** וכן **"יכרסמנה חזיר מיער"** ([**תהלים פ, יד**](https://www.sefaria.org.il/Psalms.80.14)) ה**עי"ן** שבמלה **"יער"** — **חציין של תהלים** במנין האותיות. הפסוק **"והוא רחום יכפר עון"** (שם עח, לח) הוא **חציו** ב**פסוקים**של ספר תהלים.

**בעי** [שאל] **רב יוסף: וא"ו** של המלה **"גחון", מהאי גיסא או מהאי גיסא** [מצד זה או מצד זה]?כלומר, האם הוא שייך לחצי הראשון או השני של התורה. **אמרו ליה** [לו]: **ניתי** [נביא] **ספר תורה ואימנינהו** [ונמנה אותן, את האותיות] **מי**[האם] **לא אמר רבה בר בר חנה** בענין אחר:**לא זזו משם עד שהביאו** **ספר תורה ומנאום,**ואם כן יכולים גם אנו לעשות כן. **אמר להו**[להם]: **אינהו בקיאי** [הם היו בקיאים] **ב**כתיבן של כל המילים שהן **חסירות ויתרות** ולכן יכלו לדייק במנין האותיות, **אנן לא בקיאינן** [אנחנו איננו בקיאים] בכך ולכן גם אם נמנה לא נוכל להגיע למסקנה ברורה.

וכן **בעי** [שאל] **רב יוסף: "והתגלח"** שאמרנו שהוא חצי הפסוקים, **מהאי גיסא או מהאי גיסא** [מצד זה או מצד זה]? **אמר ליה** [לו] **אביי: פסוקי מיהא ליתו לימנויי** [את הפסוקים על כל פנים נביא ונמנה] שהרי בזה אין ספיקות! ומשיבים:**בפסוקי נמי לא בקיאינן** [בפסוקים גם כן אין אנו בקיאים] וראיה לכך **דכי אתא** [שכאשר בא] **רב אחא בר אדא** מארץ ישראל לבבל, **אמר: במערבא פסקי ליה להאי קרא לתלתא פסוקי**[בארץ ישראל מחלקים פסוק זה לשלושה פסוקים] והוא הפסוק **"ויאמר ה' אל משה הנה אנכי בא אליך בעב הענן"** ([**שמות יט, ט**](https://www.sefaria.org.il/Exodus.19.9)). ושמא יש עוד פסוקים שאין אנו יודעים לפסקם כראוי.

**תנו רבנן** [שנו חכמים]: **חמשת אלפים ושמונה מאות ושמונים ושמונה פסוקים הוו** [הם]**פסוקי ספר תורה, יתר עליו תהלים שמונה**פסוקים, **חסר ממנו** ספר **דברי הימים שמונה**פסוקים.

ג **תנו רבנן** [שנו חכמים]: **"ושננתם"** יש לפרשו גם במשמעות שנון, חד, כלומר, **שיהו דברי תורה מחודדים** וברורים **בפיך, שאם ישאל לך אדם דבר אל תגמגם** מתוך הספק **ותאמר לו**את הדבר באופן מסופק, **אלא אמור לו מיד, שנאמר:**

ל׳ ב

**"אמר לחכמה אחתי את** ומודע לבינה תקרא" ([**משלי ז, ד**](https://www.sefaria.org.il/Proverbs.7.4)) כלומר, שהוא בקי בה כמו שהוא מכיר את אחותו. **ואומר: "קשרם על אצבעתיך כתבם על לוח לבך"** (שם ג), **ואומר: "כחצים ביד גבור כן בני הנעורים"** ([**תהלים קכז, ד**](https://www.sefaria.org.il/Psalms.127.4)),**ואומר: "חצי גבור שנונים"** (שם קכ, ד),**ואומר: "חציך שנונים עמים תחתיך יפלו"** (שם מה, ו), **ואומר: "אשרי הגבר אשר מלא את אשפתו מהם לא יבשו כי ידברו את אויביםבשער"** (שם קכז, ה) ומכל אלו הפסוקים משמע שהבנים נמשלו לחיצים שנונים.

ושואלים: **מאי** [מה פירוש] **"את אויבים בשער"**לענין זה? **אמר ר' חייא בר אבא: אפילו האב ובנו, הרב ותלמידו שעוסקין** יחד **בתורה בשער,** בענין, **אחד** — **נעשים אויבים זה את זה** מתוך להט הלימוד. **ו**אולם **אינם זזים משם עד שנעשים אוהבים זה את זה, שנאמר: "**על כן יאמר בספר מלחמות ה' **את והב בסופה"**([**במדבר כא, יד**](https://www.sefaria.org.il/Numbers.21.14)) שמפרש "והב" מלשון אהבה,**אל תקרי** (תקרא) **"בסופה" אלא "בסופה",**בסופו של הויכוח הם מגיעים לאהבה.

א **תנו רבנן** [שנו חכמים]: נאמר לגבי דברי תורה**"ושמתם** את דברי אלה על לבבכם **"**([**דברים יא, יח**](https://www.sefaria.org.il/Deuteronomy.11.18)) ומפרשים זאת כאילו היה כתוב **סם תם** (סם שלם) תרופה גמורה, לומר כי **נמשלה תורה כסם חיים. משל לאדם שהכה את בנו מכה גדולה והניח לו רטיה** (תחבושת) **על מכתו, ואמר לו: בני, כל זמן שהרטיה זו על מכתך**ומרפאה אותך **אכול מה שהנאתך** ממנו, **ושתה מה שהנאתך** ממנו, **ורחוץ בין בחמין בין בצונן ואין אתה מתיירא,** כי היא מרפאה את מכתך. **ואם אתה מעבירה** (מורידה) ממך **הרי היא** המכה **מעלה נומי** (נמק).

**כך הקדוש ברוך הוא אמר להם לישראל: בני, בראתי יצר הרע** שהוא המכה הגדולה **ובראתי לו תורה תבלין** לתקנו ולמתקו. **ואם אתם עוסקים בתורה** — **אין אתם נמסרים בידו** של היצר הרע, **שנאמר: "הלוא אם תיטיב שאת"**([**בראשית ד, ז**](https://www.sefaria.org.il/Genesis.4.7)) — שאם אדם מיטיב דרכו ועוסק בתורה הוא מתרומם מעל היצר הרע,

**ואם אין אתם עוסקין בתורה** — **אתם נמסרים בידו, שנאמר: "לפתח חטאת רבץ"** (שם), **ולא עוד אלא שכל משאו ומתנו** מה שעוסק בו היצר הרע הוא רק **בך, שנאמר: "ואליך תשוקתו"** (שם). **ואם אתה רוצה אתה מושל בו, שנאמר: "ואתה תמשל בו"** (שם).

**תנו רבנן** [שנו חכמים]: **קשה יצר הרע, שאפילו יוצרו קראו רע, שנאמר: "כי יצר לב האדם רע מנעריו"** (שם ח, כא). **אמר רב יצחק: יצרו של אדם מתחדש עליו בכל יום, שנאמר: "**וכל יצר מחשבות לבו **רק רע כל היום"** (שם ו, ה).

**ואמר ר' שמעון בן לוי: יצרו של אדם מתגבר עליו בכל יום ומבקש** ל**המיתו, שנאמר: "צופה רשע לצדיק ומבקש להמיתו"** ([**תהלים לז, לב**](https://www.sefaria.org.il/Psalms.37.32)) **ואלמלא הקדוש ברוך הוא עוזרו**לאדם להתגבר על יצרו **אין יכול לו, שנאמר: "אלהים לא יעזבנו בידו"** (שם לג).

**תנא דבי** [שנה החכם בבית מדרשו] של **ר' ישמעאל: בני, אם פגע בך מנוול זה** היצר הרע — **משכהו לבית המדרש,** כלומר, לך לבית המדרש. ושם, **אם אבן הוא** — הרי הוא **נימוח, ואם ברזל הוא** — **מתפוצץ, שנאמר** לענין דברי תורה: **"הלוא כה דברי כאש נאם ה' וכפטיש יפצץ סלע"** ([**ירמיה כג, כט**](https://www.sefaria.org.il/Jeremiah.23.29)), כלומר, כמו שהסלע מפוצץ את הפטיש, כך בלימוד תורה יכול להתגבר על היצר הרע הקשה כברזל. ולענין אבן, ש**אם אבן הוא — נימוח** (נשחק),**שנאמר** לגבי התורה: **"הוי כל צמא לכו למים"**([**ישעיה נה, א**](https://www.sefaria.org.il/Isaiah.55.1)) **ואומר: "אבנים שחקו מים"**([**איוב יד, יט**](https://www.sefaria.org.il/Job.14.19)), כלומר, שכוח המים יפה מכוח האבן שהריהי נשחקת על ידי המים.

ב אמרנו שמצווה האב על בנו **להשיאו אשה.**ושואלים: **מנלן** [מניין לנו] הדבר? ומשיבים:**דכתיב** [שנאמר]: **"קחו נשים והולידו בנים ובנות וקחו לבניכם נשים ואת בנותיכם תנו לאנשים"** ([**ירמיה כט, ו**](https://www.sefaria.org.il/Jeremiah.29.6)).

ושואלים: **בשלמא** [נניח] **בנו** — **בידו,** ויכול לומר ל